Línuskip: Vit vantað at eitt ísfiskalínuskip, sum hevur fiska við Ísland, kemur at landa í vikuni. Tað hevur ein blanding av toski, hýsu, brosmu og longu. Undir Føroyum koma vantandi eini seks skip at landa. Tað verður mest av toski, hýsu, longa og brosma. Eitt frystilínuskip er undir Føroyum og eitt er við Ísland. Útróður: Streymurin er harður fyrst í vikuni, men batnar sum vikan líður. Veðri verður gott, so vit vantað nakað av útróðri. Djúpvatnstrolarar: Ein er farin at partrola eftir upsa. Ein fiskar blálong og stinglaks og ein frystitrolari er farin til Eysturgrønlands at fiska svartkalva. Restin liggur við bryggju, men onkur fer út í næstum. Partrolarar: Teir flestu eru til fiskarí. Teir fáa sjálvsagt mest av upsa, men framvegis smáligt fiskarí, tíverri. Partrolarnir koma inn sum vikan líður. Trý pør fiska gulllaks. Trolbátar: Fimm eru norðanfyri og fiska tosk og hýsu og so nakað av flatfiski. Teir landa helst miðskeiðis í vikuni. Tveir eru á beding. Garnaskip: Tvey fiska svartkalva og koma helst bæði at landa miðskeiðis ella síðstí vikuni. Fiskaríið hevur verði brúkiligt uppá tað síðsta. Eitt fiskar havtasku.